RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA. REFERÈNCIA: BT-02/21. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6310)
  + [Valencià](/va/acuerdo/6310)






Selector de idioma

Leer

* [Español](/es/acuerdo/6310)
* [Valencià](/va/acuerdo/6310)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA. REFERÈNCIA: BT-02/21.[Butlletí Oficial Universitat d'Alacant](/ca/Publicacion)
==================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA. REFERÈNCIA: BT-02/21.

Data d'aprovació
:   30/03/2021

Data de publicació
:   31/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6310.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6310)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6310)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA. REFERÈNCIA: BT-02/21.&url=https://www.boua.ua.es/va/acuerdo/6310)

**Títol:** RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA. REFERÈNCIA: BT-02/21.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 30 de març de 2021

REFERÈNCIA: BT-02/21

RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D’OPERADORS DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ ESPECIAL INFORMÀTICA.

La Universitat d’Alacant, d’acord amb el que estableix l’article 34.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 24.01.2017), el Reglament de creació i funcionament de les borses de treball de personal d’administració i serveis (Consell de Govern de 30/09/2004), la Instrucció de Secretaria General i de la Gerència per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció per a l'accés a les escales funcionarials del personal d'administració i serveis, i la resta de normativa general d’aplicació, convoca una borsa de treball, de l'escala d’operadors de la Universitat d'Alacant, grup C, subgrup C1, per a cobrir, mitjançant nomenament com a personal funcionari interí o nomenament provisional per millora d'ocupació, llocs de treball de l'itinerari professional d'administració especial informàtica, amb el perfil que s’inclou en les bases següents:

1a. Lloc de treball: Inicialment es preveu cobrir un lloc de tècnic informàtic C1 19 35 en el Servei d'Informàtica de la Universitat d'Alacant.

D’acord amb el que preveu l’acord de Consell de Govern de la Universitat d’Alacant de 17 de desembre de 2013, pel qual s’aprova el II Pla d’igualtat d’oportunitats entre dones i homes de la Universitat d’Alacant, es fa constar que no existeix infrarepresentació de cap dels gèneres en l'escala d’operadors de la Universitat d'Alacant, itinerari professional d'administració especial informàtica.

2a. Requisits de les o dels aspirants: El compliment dels requisits indicats a continuació haurà d’estar referit sempre a la data d’expiració del termini fixat per a la presentació d’instàncies i mantenir-se fins a la data de formalització del nomenament:

- Estar en possessió del títol de batxiller, tècnic o tècnica o equivalent o haver abonat els drets per a expedir-lo. En el cas de titulacions obtingudes a l'estranger s'haurà d'estar en possessió de la credencial que acredite la seua homologació o equivalència.

- Tenir la nacionalitat espanyola o trobar-se en alguna de les situacions arreplegades en l’art. 57.1, 57.2 o 57.3 del Reial decret legislatiu 5/2015, de 30 d’octubre, pel qual s’aprova el Text refós de la llei de l’estatut bàsic de l’empleat públic (BOE de 31 d’octubre).

- Tenir un coneixement adequat de qualsevol de les llengües oficials de la Comunitat Valenciana per a l’exercici de les funcions del lloc de treball.

- Tenir complits 16 anys i no excedir de l’edat màxima de jubilació forçosa.

- No pertànyer com a personal funcionari de carrera a l'escala d’operadors de la Universitat d'Alacant.

- Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques, per al que, amb caràcter previ al nomenament com a funcionària interina o funcionari interí, s'haurà d'aportar certificat mèdic que acredite posseir aquestes capacitats i aptituds. A aquests efectes els reconeixements es podran realitzar a través dels serveis mèdics existents en el servei de prevenció de la Universitat d'Alacant.

- No haver sigut separat o haver-se revocat el seu nomenament com a personal funcionari interí, con caràcter firme mitjançant procediment disciplinari de cap administració pública, universitat pública, o òrgan constitucional o estatutari, ni trobar-se inhabilitat penalment per a l'exercici de funcions públiques. En el cas de persones nacionals d’altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l’accés a l’ocupació pública.

3a. Objecte/Funcions Les principals funcions i responsabilitats del lloc són les següents::

- Atendre el personal usuari per a la solució de problemes relacionats amb els sistemes instal·lats i assessorar-los en la seua utilització d'aquests.

- Coordinar les tasques d'instal·lació, configuració, manteniment i suport dels equips, tant programari com maquinari, dels ordinadors personals, servidors i dispositius mòbils.

- Realitzar proves d'avaluació d'equips i elements maquinari, i emetre informes sobre aquestes proves.

- Instal·lar programes i aplicacions, així com les actualitzacions que procedisquen, dins de l'àmbit de la seua competència tècnica.

- Detectar i avaluar avaries en els equips informàtics i dispositius mòbils, per a procedir a la seua reparació o trasllat als serveis tècnics que corresponga en funció de la seua complexitat.

- Resolució d'incidents relacionats amb la instal·lació, configuració, manteniment i suport dels equips informàtics.

- Realitzar còpies de seguretat segons el Pla d'explotació, salvaguarda i protecció contra contingències existent.

- Observar la normativa vigent amb especial atenció a les normes relatives a seguretat i salut laboral i protecció de dades de caràcter personal.

- Col·laborar en l'execució dels plans de millora que afecten la seua unitat.

- Col·laborar amb el seu superior jeràrquic i la resta de companyes i companys en la consecució dels objectius de qualitat de la seua unitat.

- Fer aquelles altres tasques afins al lloc i que li siguen encomanades, o resulten necessàries per raons del servei, particularment aquelles que es deriven dels coneixements o experiències exigits en les proves d'assignació al lloc, o els adquirits en cursos de perfeccionament en els quals haja participat en raó del lloc de treball.

4a. Perfil: Es valorarà:

- Experiència i formació relacionada amb les funcions del lloc de treball descrites en la base 3a.

- Titulació acadèmica oficial (màxim 1 punt):

· Es valorarà amb 1 punt estar en possessió del títol de Tècnic Superior en Administració de Sistemes Informàtics en Xarxa, Enginyeria Tècnica en Informàtica i Grau en Enginyeria Informàtica o titulacions equivalents

· Es valorarà amb 0,6 punts estar en possessió del títol de Tècnic en Sistemes Microinformàtics i Xarxes o titulació equivalent

· Es valorarà amb 0,4 punts estar en possessió de qualsevol altra titulació de superior nivell acadèmic a l'exigida en la convocatoria.

5a. Sistema de selecció:

a) Prova: Es realitzarà una prova relacionada amb l'objecte i perfil de la convocatòria, sobre el contingut del temari que figura en l'Annex II, per a valorar l'adequació del personal aspirant a les funcions a realitzar.

Es puntuarà de 0 a 5 punts. Per a passar a la fase b), baremació de mèrits, i poder formar part de la bossa, haurà d'obtenir-se almenys 3 punts en la prova.

La convocatòria a la prova es realitzarà amb una antelació mínima de 10 dies hàbils a la seua realització.

En el cas que algun aspirant es trobe en alguna de les situacions derivades de la COVID-19, descrites en

[l'Acord de taula negociadora](https://ssyf.ua.es/va/seleccionpas/documentos/normativa/acorde-mesa-negociadora-convocatoria-segona-prova.pdf)

de 28 d'octubre de 2020, haurà de comunicar-ho en el temps i la forma prevista en aquest acord a l'efecte de que la Comissió adopte la decisió que considere oportuna. La justificació acreditativa de la situació en què es trobe l'aspirant, si no es pot presentar juntament amb l'escrit de comunicació, s'haurà de realitzar en els 5 dies hàbils següents.

b) Baremació de mèrits. La comissió encarregada de resoldre (composta segons és detalla en la base 10a) valorarà els currículums del personal aspirant que haja superat la prova prevista en l’apartat anterior, d’acord amb el barem que figura en l’annex I. Només podran ser considerats aquells mèrits obtinguts fins a la data en què acaba el termini de presentació d’instàncies establit a continuació.

Les persones interessades tindran la possibilitat de presentar reclamacions contra els resultats provisionals de les dues fases del sistema de selecció, dins del termini que a aquest efecte s'establisca en la resolució per la qual es publiquen aquests resultats, accedint al seu expedient en Administració electrònica, tal i conforme s'indica en l'apartat de reclamacions de la ‘Guia per al tràmit sol·licitud de borses de treball PAS’. Vistes les reclamacions o transcorregut aquest termini sense haver presentat cap, es publicaran els resultats definitius.

6a. Confecció de la borsa: Es compondrà seguint l’ordre descendent de la puntuació total obtinguda per cada candidata o candidat en les dues fases, sempre que s’haguera aconseguit el mínim descrit en la prova.

En cas d’empat en la puntuació final, es resoldrà de la forma prevista en el Reglament de creació i funcionament de les borses de treball en la Universitat d’Alacant.

En el cas que en la base 1a s’haja fet constar infrarepresentació d’algun dels gèneres i es produïra un empat en la puntuació total del procés, per a dirimir aquest empat s’hi aplicaran les Instruccions per a resoldre empats en processos selectius, aprovades en el Consell de Govern de 26 d’octubre de 2016 ([BOUA de 28 d’octubre](https://www.boua.ua.es/pdf.asp?pdf=3906.pdf)).

7a. Presentació d’instàncies: En virtut de la

[Instrucció de Secretaria General i de la Gerència de la Universitat d'Alacant](https://ssyf.ua.es/va/seleccionpas/documentos/normativa/instruccions-mitjans-electronics-processos-pas.pdf)

per la qual s'estableix l'obligatorietat d'utilitzar mitjans electrònics, els qui desitgen prendre part en aquest procés de selecció presentaran, en el termini de 10 dies hàbils comptats a partir del següent al de publicació de la present convocatòria en el Butlletí Oficial de la Universitat d'Alacant (BOUA), la corresponent sol·licitud que es formalitzarà a través de la seu electrònica:

<https://seuelectronica.ua.es/va>

o en la següent adreça:

<https://cvnet.cpd.ua.es/eadmua/Tramites?pIdioma=valenciano>,

seleccionant el tràmit establit: Sol·licitud de borses de treball PAS.

En aquesta mateixa aplicació haurà d'adjuntar-se la documentació que s'indica en aquesta mateixa base escanejada en format JPG, JPEG, PDF, DOC o DOCX. Es recomana una resolució de 200ppp i escaneig en blanc i negre. La grandària màxima de tota la documentació a adjuntar no podrà superar els 100Mb.

Els mitjans electrònics que s'empraran en la tramitació de les sol·licituds seran els determinats en la Seu Electrònica. En la ‘Guia per al tràmit sol·licitud de borses de treball PAS’, que es troba disponible en la pàgina web del Servei de Selecció i Formació següent,

<https://ssyf.ua.es/va/seleccionpas/bolsas-trabajo/actual/>,

pot consultar-se tota la informació relativa al procés de presentació de sol·licituds.

La Universitat d'Alacant garantirà almenys un punt d'accés general en Registre General , en el seu horari d'atenció al públic, a través del qual es facilite, de manera senzilla, l'accés electrònic a la informació i serveis de la seua competència, presentació de sol·licituds i recursos o l'accés a les notificacions i comunicacions.

Documentació digitalitzada que s'haurà d'adjuntar a la sol·licitud. Hauran d'annexar-se en l'apartat ‘Documents adjunts’, segons l'indicat en el punt 5 de la Guia per al tràmit sol·licitud de borses de treball PAS:

- DNI. Les o els aspirants que no posseïsquen la nacionalitat espanyola hauran d'adjuntar el NIE, o si no disposen d'aquest últim, passaport o un altre document del seu país d'origen que acredite la seua identitat, edat i nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del cònjuge i, en el seu cas, del fet que l'aspirant viu a les seues expenses o està al seu càrrec. La documentació requerida en aquest punt haurà de ser adjuntada en l'apartat ‘DNI’ o ‘Un altre document identificatiu’.

- Títol acadèmic que es requereix per a poder participar en la convocatòria (base 2a) o resguard d'haver abonat els drets per a la seua expedició, que haurà de ser adjuntat en l'apartat ‘Titulació’.

- [Model de Currículum](https://ssyf.ua.es/va/seleccionpas/documentos/impresos/modelo-curriculum-bolsas.doc)

de la Universitat d'Alacant per a les convocatòries de borses de treball, disponible en la següent adreça de la pàgina web de la Universitat:

<https://ssyf.ua.es/va/seleccionpas/impresos.html>,

que haurà de ser adjuntat en l'apartat ‘Model currículum’, acompanyat de la documentació acreditativa de tots els mèrits que s’hi al·leguen amb les especificacions que s'indiquen en la base 8a.

La comissió no valorarà aquells mèrits aportats una vegada finalitzat el termini establit en la base 9a per a la presentació d'esmenes a la relació provisional d'aspirants admesos i exclosos.

En qualsevol moment del procés, es podrà sol·licitar al personal aspirant la presentació dels originals dels documents presentats i, en el seu cas, de la traducció per intèrpret jurat d'aquests.

8a. Documentació justificativa de tot allò que s’ha exposat en el currículum:

Els mèrits s’hauran d’al·legar i provar documentalment segons es detalla:

8.1. Titulació: Títol oficial o equivalent.

8.2. Experiència:

8.2. a) En una administració pública o universitat pública: Certificat - full de servei que continga tant el lloc i subgrup de titulació de la categoria/escala/cos en la qual s'han prestat els serveis, com la classe de personal empleat públic (Personal funcionari de carrera, personal funcionari interí, personal laboral o personal eventual).

En cap cas es valorarà l'experiència professional com a personal eventual, tal com s'estableix en l'article 19.6 de la Llei 10/2010, de 9 de juliol, de la General itat, d'Ordenació i Gestió de la Funció Pública Valenciana.

8.2. b) En el sector privat: Informe de Vida Laboral expedit per la Tresoreria General de la Seguretat Social i contractes de treball.

En tots dos casos, quan de les dades contingudes en el certificat-full de servei o contracte de treball, no es desprenga la relació amb l'objecte i perfil de la convocatòria, es complementarà amb un certificat de l'empresa on consten les funcions desenvolupades.

En el cas de les persones treballadores per compte propi o autònomes s'haurà d'aportar Informe de Vida Laboral expedit per la Tresoreria General de la Seguretat Social i certificat de l'empresa o empreses amb les quals haja col·laborat on s'acredite l'obra o el servei realitzat.

8.3. Formació: a) Cursos: certificat en què consten, a més del títol del curs o cursos, el programa, la durada en hores i la data de realització d’aquests.

b) Beques: certificat en què conste la data de concessió, el període de gaudi, el seu objecte i les activitats desenvolupades.

8.4. Coneixements de valencià: Certificació expedida per la Junta Qualificadora de Coneixements de Valencià o equiparades per la normativa vigent.

8.5. Coneixement d’idioma anglès, alemany o francès: Certificats arreplegats en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 29/09/2020, [BOUA de 29.09.2020](https://www.boua.ua.es/pdf.asp?pdf=5972.pdf).

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests cursos amb el nivell del MECR. Per a això s'haurà d'adjuntar el títol amb el revers d'aquest, on conste tal circumstància. El personal de la UA també podrà acreditar-la a través del certificat electrònic disponible en UACloud/eAdministracion/Tràmits laborals/Certificat de Formació/ Certificat, on s'especifica aquesta equivalència.

La documentació acreditativa dels mèrits al·legats en el currículum haurà de ser adjuntada en el seu apartat corresponent, segons s'indica en el punt 5 de la ‘Guia per al tràmit sol·licitud de borses de treball PAS’.

9a. Relació d’aspirants admesos i exclosos: Una vegada finalitzat el termini de presentació d’instàncies, es publicarà la relació provisional d’aspirants admesos i exclosos. A partir de l’endemà de ser publicada, les persones interessades tindran un termini de 10 dies hàbils per a presentar-hi possibles esmenes, accedint al seu expedient en administració electrònica, tal i conforme s'indica en l'apartat d'esmena de la ‘Guia per al tràmit sol·licitud de borses de treball PAS’. En cas de tractar-se de convocatòries urgents, aquest termini serà de 5 dies. Transcorregut aquest, es publicarà la relació definitiva d’aspirants admesos i exclosos.

10a. Comissió de selecció: La Comissió encarregada de resoldre la convocatòria estarà composta, tal com estableix l’article 4.2. del Reglament anteriorment indicat, per 9 membres i els seus suplents: presidenta o president i 8 vocals, un dels quals hi actuarà com a secretària o secretari. La composició d’aquesta haurà d’ajustar-se als principis d’imparcialitat i professionalitat dels seus membres, i es tendirà, així mateix, a la paritat entre dones i homes.

El nomenament dels membres es farà públic abans de l’acte de constitució.

La Comissió vetlarà perquè queden garantits els principis de mèrit, capacitat i igualtat d’oportunitats i de tracte entre dones i homes.

11a. Informació i notificacions a les persones aspirants: D'acord amb el que es preveu en l'article 45.1 b) de la Llei 39/2015, d'1 d'octubre, les publicacions detallades en aquestes bases, així com la informació d'altres actes que es deriven de la present convocatòria i que requerisquen publicació, inclosos els recursos en via administrativa, es realitzaran en Seu electrònica, en l'apartat “Altres documents general s” de l'expedient de l'aspirant associat a aquesta convocatòria i podran consultar-se, a títol informatiu, en l’adreça de la pàgina web del Servei de Selecció i Formació següent:

<https://ssyf.ua.es/va/seleccionpas/bolsas-trabajo/actual/>,

substituint a la notificació a les persones interessades i produint els mateixos efectes. En aquesta adreça es troba la resta d’informació general referent a la convocatòria, l’Annex I, i l’accés a tota la normativa i legislació que s’hi esmenta.

En el cas d'haver de realitzar alguna notificació individual es realitzarà a través del sistema de notificació electrònica de la UA.

12a. Protecció de dades de caràcter personal: Les dades de caràcter personal que consten en la sol·licitud seran tractats per la Universitat d'Alacant, en el seu caràcter de responsable i incorporats a l'activitat de tractament "160 - Gestió de Processos Selectius i Provisió de Llocs de treball". La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada.

En el marc dels tractaments esmentats, les seues dades no se cediran a tercers excepte obligació legal.

Pot exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es/va/>).

13a. Recursos: Contra la convocatòria, les seues bases i tots els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d’Alacant que hi resulte competent, en el termini de dos mesos comptats a partir de l’endemà de la seua publicació, de conformitat amb el que estableix l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi recurs de reposició en el termini d’un mes comptat a partir de l’endemà de la publicació d’aquesta, davant la rectora, d’acord amb el que disposen els articles 123 i 124 de la Llei 39/2015. Tot això sense perjudici que s’hi utilitze qualsevol altra via que es considere oportuna.

Davant les actuacions definitives de la Comissió de valoració, podrà interposar-se un recurs d’alçada previst en l’article 121 de la Llei 39/2015, en el termini d’un mes comptat des de l’endemà de les seues publicacions o notificacions. El recurs podrà interposar-se davant l’òrgan que va dictar l’acte que s’impugna o davant la rectora com a òrgan competent per a resoldre’l.

La interposició dels recursos de reposició i/o alçada, haurà de realitzar-se a través de l'expedient del personal aspirant en administració electrònica, tal i conforme s'indica en l'apartat de recursos de la ‘Guia per al tràmit sol·licitud de borses de treball PAS’.

No es podrà presentar recurs davant d’aquelles resolucions o actes que, per establir un termini d’esmenes, reclamacions o al·legacions, no siguen definitives. Les resolucions que es produïsquen després d’aquest tràmit, sí que seran susceptibles del recurs corresponent.

Alacant, 30 de març de 2021

La rectora,   
 P.D. El gerent (Resolució de 15 de gener de 2021)

Francesc Vañó Beneyto

ANNEX II

Temario

1. Arquitectura d'ordinadors. Elements Principals. Memòria de l'Ordinador. Unitats d'entrada i eixida de dades. Perifèrics. Unitats d'emmagatzematge.  
2. Característiques tècniques i funcionals dels sistemes operatius: Windows, GNU/Linux, MacOS X, Android i iOS.  
3. Windows 10. Instal·lació i configuració. Sistemes de fitxers. Serveis de xarxa. Administració comptes i directives d'usuari. Registre. Centre de seguretat. Firewall. Antivirus. Actualitzacions automàtiques.  
4. GNU/Linux. Instal·lació i configuració. Serveis de xarxa. Sistema de fitxers. Configuració d'impressores. Entorns d'escriptoris. Gestors de finestres.  
5. MacOS X. Conceptes. Sistemes de fitxers, gestió d'usuaris, instal·lació d'aplicacions. Registre i configuració de xarxa.  
6. Configuració de dispositius mòbils Android i IOS.  
7. Suport a la signatura digital en Windows, GNU/Linux i dispositius mòbils.  
8. FOG: Instal·lació i configuració del servidor. Creació d'imatges de Windows i Linux. Consola d'administració.  
9. Xarxes locals. Cablejat estructurat.  
10. Dispositius d'interconnexió de xarxa.  
11. Instruments de mesura en els sistemes telemàtics.  
12. Norma IEEE 802.1Q (VLAN).  
13. Norma IEEE 802.2 (Control d'Enllaç Lògic: LLC).  
14. Norma IEEE 802.3 (CSMA/CD: Ethernet).  
15. Norma IEEE 802.3z (Gigabit Ethernet).  
16. Norma IEEE 802.3ae (10Gigabit Ethernet).  
17. Norma IEEE 802.11. WLAN normalitzades més esteses (IEEE 802.11b/g/n, IEEE 802.11a, IEEE 802.11ac, IEEE 802.11ax).  
18. Seguretat de xarxes Sense fils.  
19. Xarxes Sense fils. Configuració de dispositius mòbils. Eduroam.  
20. Arquitectura de TCP/IP. IPv4 i Ipv6.  
21. Multidifusión Internet (IGMP).  
22. Arquitectura de sistemes client-servidor i multicapes: tipologia. Components. Interoperabilitat de components. Avantatges i inconvenients.  
23. Interfícies, cablejat i sistemes de connexió per a aplicacions d'àudio/vídeo.  
24. Videoconferència H323 (IP).  
25. Videostreaming. Equipament. Arquitectures. Còdecs i Protocols.  
26. Arquitectura de serveis web.  
27. Llenguatges de marcat: HTML i HTML5. CSS.  
28. Aplicacions Web. Desenvolupament web frontend. Javascript.  
29. Llenguatges de scripting: BASH i PowerShell.  
30. Seguretat informàtica. Amenaces i vulnerabilitats. Tècniques criptogràfiques i protocols segurs. Signatura digital. Control remot de llocs de treball. VPN. Seguretat en el lloc de treball.





[Carretera Sant Vicent del Raspeig s/n  
03124 Sant Vicent del Raspeig - Alacant  
 Tel. 75 780 6370 - Fax 21 824 0410](https://www.google.es/maps/@46.987562,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12132&trk=tyah&trkInfo=tarId%2F0094998498250%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)